**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2020. február 25-i ülésére**

**Javaslat az AGORA Szombathelyi Kulturális Központ igazgatóhelyettesének megbízására**

Szombathely Megyei Jogú Város Önkormányzatának Közgyűlése a 29/2020. (I.30.) Kgy. számú határozatával 2020. február 1. napjától (5 év időtartamra) Horváth Zoltánt bízta meg az AGORA Szombathelyi Kulturális Központ (a továbbiakban: AGORA) igazgatói feladatainak ellátásával. Tekintettel arra, hogy a megelőző időszakban Horváth Zoltán látta el a szakmai igazgatóhelyettesi feladatokat, új helyettes megbízása szükséges.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B. § (5) bekezdés b) pontja értelmében a magasabb vezető és a vezető beosztás ellátása pályázat kiírása nélkül is betölthető, ha a közalkalmazott az erre vonatkozó megbízást megelőzően legalább 1 év közalkalmazotti jogviszonyban áll a munkáltatóval.

 A Kjt. végrehajtásáról szóló 150/1992. (XI.20.) Korm. rendelet (továbbiakban: Kormányrendelet) 7. § (7) bekezdése szerint a magasabb vezető megbízásához - amennyiben nem a fenntartó a munkáltatói jogkör gyakorlója - szükséges a fenntartó egyetértése is.

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 75.§ (6) bekezdése értelmében a szakmailag illetékes bizottság véleménye alapján a polgármester dönt a nem kizárólagos közgyűlési hatáskörbe tartozó kinevezésről, választásról vagy ezekhez kapcsolódó véleményezésről.

Az AGORA jelenlegi igazgatója Kiss Andreát, az intézmény közösségi és pályázati csoportvezetőjét javasolja megbízni 2020. március 1. napjától az igazgatóhelyettesi feladatok ellátásával.

Javaslom, hogy a korábbi eljárásoknak megfelelően a megbízás öt év határozott időtartamra, 2020. március 1. napjától 2025. február 28. napjáig szóljon.

Kérem a Tisztelt Bizottságot, hogy az előterjesztést megtárgyalni, és álláspontját kialakítani szíveskedjék.

**Szombathely, 2020. február „ ”**

**/: Horváth Soma :/**

**HATÁROZATI JAVASLAT**

**……./2020. (II.25.) KOCB. számú határozat**

A Kulturális, Oktatási és Civil Bizottság a „Javaslat az AGORA Szombathelyi Kulturális Központ igazgatóhelyettesének megbízására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 75.§ (6) bekezdésében foglalt felhatalmazása alapján javasolja a polgármesternek, hogy az AGORA Szombathelyi Kulturális Központ szakmai igazgatóhelyettesi feladatait 5 év határozott időtartamra - 2020. március 1. napjától 2025. február 28. napjáig - Kiss Andrea, az AGORA Szombathelyi Kulturális Központ közösségi és pályázati csoportvezetője lássa el.

**Felelős:**  Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője,

 Horváth Zoltán, az AGORA Szombathelyi Kulturális Központ igazgatója,

 Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezete igazgatója)

**Határidő:** azonnal